
Pirkimo sąlygų
1 priedas „Techninė specifikacija“


TECHNINĖ SPECIFIKACIJA

1. Pirkimo objektas – holteris su programine įranga (toliau – Prekės).
2. Prekė turi būti nauja, nenaudota. Prekė turi būti pripažinta Lietuvos Respublikos teisės aktų nustatyta tvarka ir atitikti reikalavimus, patvirtintus Medicinos priemonių naudojimo tvarkos apraše, patvirtintame Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 (su vėlesniais pakeitimais ir papildymais).
[bookmark: _Hlk225517227]3. Tiekėjas kartu su pasiūlymu privalo pateikti paskelbtosios (notifikuotos) įstaigos išduotą CE sertifikatą arba siūlomų prekių gamintojų CE atitikties deklaraciją, arba lygiaverčius dokumentus, patvirtinančius, kad siūloma prekė atitinka Europos Sąjungos direktyvoje MDR 2017/745 „Dėl medicinos prietaisų“ / 2017-04-05 Europos parlamento ir Tarybos reglamente 2017/745 dėl medicinos priemonių nustatytus reikalavimus, skaitmenines kopijas originalo  ir lietuvių kalba.
4. Tiekėjas kartu su pasiūlymu turi pateikti pasiūlyme nurodytų parametrų teisingumą įrodančius Prekės gamintojo (toliau – gamintojo) dokumentus (katalogą, brošiūrą ar kitą originalų gamintojo dokumentą, kuriame yra aiškiai išdėstyta informacija, kuri patvirtina siūlomo produkto atitikimą pirkimo objektui keliamiems reikalavimams (siūlomo pirkimo objekto iliustracija / aprašymas / kataloginis numeris / gamintojo patvirtinimas) originalo, o reikalaujamų parametrų – ir lietuvių kalbomis (tais atvejais, kai parametrų teisingumą įrodančių gamintojo dokumentų originalo kalba yra anglų kalba, pateikti vertimus į lietuvių kalbą kartu su pasiūlymu nėra privaloma, tačiau tokie vertimai  turės būti pateikti viešojo pirkimo komisijai pareikalavus per 5 darbo dienas). Originaliame gamintojo dokumente privalo būti atžyma, kurį techninės specifikacijos lentelės parametrą patvirtina nurodytas parametras. Pateikiamos skaitmeninės dokumentų kopijos.
Tuo atveju, jeigu pateiktoje gamintojo dokumentacijoje nėra visos reikalaujamos Prekės charakteristikas patvirtinančios informacijos, tiekėjas privalo pateikti gamintojo arba jo įgalioto atstovo (tiekėjo deklaracija nėra lygiavertis dokumentas) raštiškus patvirtinimus (Prekės gamintojo atitikties deklaraciją/eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad perkančioji organizacija galėtų įsitikinti siūlomos Prekės atitiktimi nustatytiems reikalavimams. Pateikiamos skaitmeninės dokumentų kopijos.
5. Visoms nurodytoms konkrečioms medžiagoms ir / ar konkretiems pavadinimams, standartams, tipams ir pan. taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus.
6.  Į pasiūlymo kainą turi būti įskaičiuotas įrangos pristatymas nurodytu adresu, pervežimas į įrangos stovėjimo vietą, surinkimas, instaliavimas, po surinkimo ir instaliavimo likusių įpakavimo medžiagų išvežimas (utilizavimas), įrangos funkcionalumo testavimas ir personalo apmokymas.
7. Garantijos laikotarpiu tiekėjas teisės aktų nustatyta tvarka nemokamai atlieka prekės techninę priežiūrą (įskaitant techninei priežiūrai atlikti reikalingas detales ir (ar) medžiagas), garantijos sąlygas atitinkančių gedimų (jei jie nutiko naudojant įrangą pagal paskirtį, laikantis pateiktų instrukcijų bei nurodytų eksploatavimo sąlygų) šalinimą. Garantinio gedimo atveju, atvykti remontuoti ne vėliau kaip per 3 (tris) darbo dienas nuo pranešimo (žodžiu arba el. paštu) apie prekės gedimą gavimo pranešimo. Visą garantijos laikotarpį pirkėjui teikia išsamias konsultacijas ir paaiškinimus. Jeigu gedimo šalinimą užtrunka ilgiau nei 10 (dešimt) d. d. tuomet Tiekėjas turi pristatyti pakaitinį aparatą kol bus pašalinti nustatyti gedimai.
8. Tiekėjo atsakomybė už kokybės garantiją užtikrinama taip, kaip numato Civilinis kodeksas, t. y. nėra nustatyti jokie kiti Tiekėjo suteikiamos kokybės garantijos užtikrinimo ar atsakomybės už kokybės garantiją apribojimai. Jei gamintojas Prekei suteikia ilgesnę nei šiame punkte nurodytą minimalią reikalaujamą garantiją, taikoma gamintojo nurodyta garantija.
9.  Įrangos pristatymas adresu Aido g. 18, Šiauliai, pervežimas į įrangos stovėjimo vietą, surinkimas, instaliavimas ne vėliau kaip per 4 (keturis) mėn. nuo Sutarties įsigaliojimo dienos.
10. Tiekėjas turi apmokyti darbuotojus dirbti holteriu.
11. Kartu su įranga pateikiama dokumentacija: naudojimo instrukcija lietuvių ir anglų kalba; serviso dokumentacija lietuvių arba anglų kalba.

	Eil. Nr.
	Pavadinimas ir/ar techninis parametras
	Reikalaujama techninio parametro reikšmė

	
	Holteris su programine įranga

	1.
	Galimybė pasirinkti analizuojamų derivacijų skaičius
	Būtina

	2.
	Galimybė sugeneruoti viena ataskaitą visam periodui.
	≥7 parų

	3.
	Pilna EKG išklotinė, peržiūra puslapiais
	Būtina

	4.
	Įvykių tendencijų grafinis vaizdavimas

	Būtina

	5.
	Superimpozicijos (kreivių persidengimo) režimas EKG morfologijos pasikeitimo nustatymui

	Būtina

	6.
	Skirtingų EKG morfologijų klasifikavimas
	Būtina

	7.
	Didelės apimties EKG įvykių peržiūra vienu metu 
	≥20 įvykių

	8.
	Dviejų ekranų funkcija, leidžianti vienu metu stebėti EKG, grafikus ar lenteles skirtinguose monitoriuose
	Būtina

	9.
	Galimybė matuoti atstumus tarp EKG kreivės taškų rankiniu būdu
	Būtina

	10.
	Aritmijų analizė, analizės rezultatus pateikiant skaitine išraiška:
1. Bradikardija (su vartotojo pasirenkamu skaitiniu atpažinimo kriterijumi)
2. Tachikardija (su vartotojo pasirenkamu skaitiniu atpažinimo kriterijumi)
3. Supraventrikulinė tachikardija
4. Skilvelinė tachikardija;
5. Tripletai
6. Kupletai
7. Bigeminija; 
8. Trigeminija;
9. Prieširdžių virpėjimas;
10. Pauzė (su vartotojo pasirenkamu skaitiniu atpažinimo kriterijumi)
11. Iškritęs kompleksas
	Būtina

	11.
	Su vartotojo nurodytais (pažymėtais) įvykiais susijusių EKG kreivių atkarpų išsaugojimas  ataskaitoje
	Būtina

	12.
	Galimybė nuskaityti, priimti ir saugoti ramybės, krūvio, Holterio EKG, paros arterinio kraujospūdžio monitoravimo duomenis
	Būtina

	13.
	Ilgalaikės elektrokardiogramos įrašymo įrenginys

	13.1.
	Ekrane vienu metu matomos EKG kreivės
	Ne mažiau nei 3 

	13.2
	Ekrane matomas, laikas, data, kalendorius, likęs darbo laikas iš akumuliatoriaus
	Būtina

	13.3.
	Pacientui pritvirtinamų elektrodų skaičius registruojant EKG derivacijas
	Ne daugiau 3

	13.4.
	Įrašo trukmė naudojant vidinį maitinimo šaltinį
	Ne mažiau 14 parų nepertraukiamas EKG įrašas

	13.5.
	Integruotas akselorometras paciento judesių registracijai
	Būtina

	13.6.
	NFC ir Bluetooth arba analogišku ryšiu prisijungimas prie išmanaus įrenginio papildomam paciento savijautos ir įvykių registravimui
	Būtina

	13.7.
	Galimybė registruoti 12 EKG derivacijų 
	Būtina 

	13.8.
	Kardiostimuliatoriaus impulsų registravimas
	Būtina

	13.9.
	Vidinės atminties talpa
	Ne mažiau 15 GB

	13.10.
	Dažnio diapazonas 
	Ne siauresnis nei 0,05 iki 40 Hz trijų elektrodų kabeliui 

	13.11
	Įmontuotas įvykių registracijos klavišas, specifinių laiko momentų registracijai
	Būtina

	13.12.
	Diskretizavimo dažnis
	Ne mažiau 8 kHz

	13.13.
	Svoris
	Ne daugiau 50g

	13.14.
	Atsparumas
	Apsaugos klasė ne blogiau nei IP66

	13.15.
	Atsparus kritimui
	Ne mažiau nei 1 m. aukštis

	14.
	Įrašymo įrenginys 1 vnt., elektrodų kabeliai skirti 3 kanalų EKG registracijai 2 vnt., įrenginio laikiklis nešiojimui ant diržo 1 vnt.
	Būtina

	15.
	Garantija 
	Ne mažiau 24 mėn

	16.
	Įrangos pristatymas ir instaliavimas
	Įrangos pristatymo, iškrovimo, pervežimo į instaliavimo vietą, instaliavimo, po instaliavimo likusių įpakavimo medžiagų išvežimo (utilizavimo) išlaidos įskaičiuotos į pasiūlymo kainą.

	17.
	Siūloma prekė turi atitikti ES 2017/745 reglamento arba lygiaverčio reikalavimus medicinos prietaisams
	Kartu su pasiūlymu privaloma pateikti paskelbtosios (notifikuotos) įstaigos išduotą CE sertifikatą arba siūlomų prekių gamintojų CE atitikties deklaraciją, arba lygiaverčius dokumentus (originalo ir lietuvių kalba).

	18.
	Kartu su preke pateikiama naudojimo instrukcija  lietuvių kalba
	Būtina 

	19.
	Prekės pristatymas: adresu Aido g, 18, LT-78242 Šiauliai, į perkančiosios organizacijos atstovo nurodytą patalpą 
	Būtina

